Diari Oficial de la Generalitat Valenciana


Sumari del DOGV 6021, del 26-05-2009 (2009/5932)

RESOLUCIÓ de 22 de maig de 2009, de la Direcció General de Seguretat i Protecció Ciutadana, per la qual es publica la llista provisional d'admesos i exclosos per a la prova avaluadora del personal del Servici Específic d'Admissió a efectuar el 28 de juny de 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5932


Data del document
:   22-05-2009

Organisme emissor
:   Conselleria de Governació

Tipus de document
:   Resolució

Correcció d'errades

Anàlisi jurídica

 Descriptors 

:   * establiment de jocs
    * examen
    * vida social
    * espectacles
    * qualificació professional
    * ordre públic
    * indústria gastronòmica
    * oci
    * reglamentació comercial
    * comercialització

RESOLUCIÓ de 22 de maig de 2009, de la Direcció General de Seguretat i Protecció Ciutadana, per la qual es publica la llista provisional d'admesos i exclosos per a la prova avaluadora del personal del Servici Específic d'Admissió a efectuar el 28 de juny de 2009. [2009/5932]
En virtut de l'article 10 del Decret 100/2007, de 13 de juliol, pel qual s'aprova el Reglament Orgànic i Funcional de la Conselleria de Governació, correspon a la Direcció General de Seguretat i Protecció Ciutadana l'organització i materialització de la convocatòria de la prova avaluadora per a l'acreditació del personal del Servici Específic d'Admissió, per ser l'òrgan competent en matèria d'espectacles públics, activitats recreatives i establiments públics, d'acord amb l'estructura del Departament.
En aquest marc, l'article 5 de l'Ordre d'1 d'abril de 2009, de la Conselleria de Governació, per la qual s'aproven les bases generals i la convocatòria de la prova avaluadora per a l'acreditació del personal del Servici Específic d'Admissió a efectuar el 28 de juny de 2008 (DOCV núm. 5989, de 6 d'abril), preveu que, una vegada acabat el termini de presentació de sol·licituds, el Departament esmentat procedirà a publicar en el DOCV i als taulers d'anuncis corresponents, la Resolució que aprove la llista provisional d'admesos i exclosos per a la realització d'aquella. En aquest sentit, per als exclosos es procedirà a indicar-ne la causa o motiu de l'exclusió.
En conseqüència, la present Resolució, una vegada transcorreguts els 25 dies establits per a la presentació de les sol·licituds i documentació annexa, té com a finalitat continuar el procediment iniciat seguint els terminis i tràmits marcats en la referida Ordre d'1 d'abril.
Per tot això, i d'acord amb l'article 5 adés citat, en relació amb l'article 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
Primer
Publicar, a proposta de la comissió avaluadora a què es refereix l'article 6 de l'Ordre d'1 d'abril de 2009, el llistat provisional d'admesos (Annex I d'aquesta resolució) i el llistat provisional d'exclosos (Annex II) per a la prova avaluadora per a l'acreditació del personal del Servici Específic d'Admissió, que tindrà lloc el dia 28 de juny de 2009.
Segon
Els aspirants que n'hagen estat exclosos podran, en el termini de deu dies hàbils a comptar des de l'endemà de la publicació d'aquesta resolució en el Diari Oficial de la Comunitat Valenciana, aportar la documentació que els falte o esmenar-hi els defectes advertits.
En concret, els aspirants que hagen estat exclosos per presentar una titulació acadèmica que no es corresponga amb la formalment exigida en l'ordre de convocatòria, hauran d'aportar, si és el cas, fotocòpia compulsada del títol acadèmic o resguard d'aquest, o bé, en el supòsit que escaiga, l'homologació per òrgan competent.
València, 22 de maig de 2009.- La directora general de Seguretat i Protecció Ciutadana: Sonia Vega Cueje.